Dalhem (Belsch)

Dalhem op Wallounesch Dålem ass eng belsch Gemeng a Wallounien, an der Provënz Léck. Se gehéiert och zur natierlecher Regioun Pays de Herve. Administrativ gehéiert d'Gemeng zum Arrondissement Léck, Justizméisseg gehéiern all d'Sektiounen zum Geriichtsbezierk Léck, mat Ausnam vun Neufchâteau dat zu Verviers gehéiert.

D'Verwaltungsgebai vun der Gemeng steet an der Sektioun Berneau. Et ass dat fréiert Paschtoueschhaus nieft dem Schlass de Borcht, dat de leschte Schlasshär de P.E. de Borchgrave, der deemoleger Gemeng Berneau 1921 verkaaft hat.D'Informatioun bezitt sech op follgend Quellen: Société royale archéo-historique de Visé et sa région, Berneau les Rendez-vous de l'histoire (1994).; Ministère de la communauté française, Le patrimoine monumental de la Belgique Léck (1980); Blondeau, Christel, Dalhem, huit villages, huit passés (1997). 
Sektiounen an der Gemeng
Berneau, Bombaye, Dalhem, Feneur, Mortroux, Neufchâteau, Saint-André a Warsage.
Geschicht
Ëm 1076 huet de Pfalzgrof Hermann II. op der Kopp vun Dalhem eng kleng Buerg opgeriicht fir de Limburger Grofen de Bass ze halen. D'Lännereie ronderëm verdeele sech op Kapitele vu Saint-Lambert vu Léck, St. Servaas vu Maastricht an d'Doumkapitel vun Oochen, souwéi op d'Herzogtum Limburg, an d'Härschafte vu Valkenburg an Herzogenrath. Den Numm vun Dalhem daucht fir d'éischt an Dokumenter iwwer de Successiounskrich am Herzogtum Loutrengen op.

Am 12. Joerhonnert koum d'Buerg an de Besëtz vun de Grofe vun Are an duerno huet se deene vun Hochstaden gehéiert. 1244 koum Dalhem gradewéi déi aner 2 Härschafte vum Pays d'Outre-Meuse ënner d'Härschaft vum Herzogtum Brabant. Géint 1370 wéi d'Brabänner am Krich mat de Lécker waren, haten déi d'Grofschaft ausgeraibert. 1396 huet d'Herzogin Jeanne vu Brabant dem Burgunder Philipp dem Kéngen d'Grofschaft iwwerlooss.

Bekannt Persounen
 Roger Claessen (1941–1982), Foussballspiller
 Oscar d'Ardenne (1897 - 1968), Kommandant vum Fort d'Aubin-Neufchâteau

 Kuckt och 
 Appelboom
 Tunnel vun Dalhem

 Um Spaweck 

Kategorie:Uertschaften an der Provënz Léck
Kategorie:Gemengen an der Provënz Léck